ПIалъэм фIагъэкIакъым
Новэ-Хьэмидей къуажэм щызэхэт «Джэршышх ИП» мэкъумэш-фермер хозяйствэм и лэжьакIуэхэм мы илъэсыр яхуэIеякъым. Псом хуэмыдэу гъавэ бэв къаритащ, зы гектарым хуэзэу центнер 40-50 къызытраха бжьыхьэсэ гуэдзым.
Хэгъуэр кIэрыхуншэу кърахьэлIащ, гъавэм зыхуей хуэзэу елэжьыжынуи хунэсахэщ. Апхуэдэу гъэтIылъыпIэхэм щIагъэзэгъэжащ занщIэу зэкIуэцIапхэжурэ губгъуэм ираша хьэуазэри.
Зыхуеину техникэмкIэ нэсу хозяйствэр къызэзыгъэпэща унафэщIхэм я фIыгъэщ Iуэхур тэмэму, пIалъэми фIэмыкIыу зэрызэфIахар.
«Джэршышх ИП»-м мы илъэсым хиса «Станичная» гуэдз лIэужьыгъуэм фермерхэр арэзы къищIащ.
ШЭРЭДЖ Дисэ.
